‘થેન્ક યુ.. લોટ ઓફ થેન્ક્સ. આઇ ડોન્ટ ફરગેટ યોર કાઇન્ડનેસ.’ કરતી તેણીએ બિલ અને પૈસા અનુરાગના હાથમાં થમાવી દીધા. અનુરાગે જસ્ટ લાઇટબિલ ઉપર નામ વાંચ્યંુ “કીર્તિકાન્ત જે. દવે બી/૧૨ આસ્થા હોમ્સ ઇટ મીન્સ બ્રાહ્મીન?” અનુરાગના દિલમાં લીલોતરી છલકાઈ વળી. તે દિવસે સાંજે એ બની ઠનીને બી/૧૨માં ગયો, પણ આહના ન મળી. કીર્તિકાન્ત અને હેમલતાએ લાઇટબિલ ભરી દીધાની વાત સાંભળીને તેનો આભાર માન્યો. ઠંડું પીવડાવ્યું અને હવે પછી આવતા રહેવાનું પ્રોમિસ પણ લીધું.